**ELŐTERJESZTÉS**

**Szombathely Megyei Jogú Város Közgyűlése 2017. december 14–i ülésére**

**Javaslat a Savaria Megyei Hatókörű Városi Múzeum Alapító okiratának módosítására**

A Magyar Állam, mint tulajdonos az állami vagyonról szóló 2007. évi CVI. törvény 17.§ (1) bekezdés e) pontja alapján eljáró Magyar Nemzeti Vagyonkezelő Zrt. és Szombathely Megyei Jogú Város Önkormányzata között 2017. november 13. napján létrejött Vagyonkezelési szerződés értelmében a 6357 helyrajzi számú, természetben 9700 Szombathely Thököly Imre u. 20. szám alatt fekvő „kivett épület udvar, műemlék” megnevezésű 740m2 területű belterületi ingatlant közfeladat-ellátás céljából ingyenes közvagyonkezelésbe adja Önkormányzatunk részére.

Önkormányzatunk a közfeladatot a Savaria Megyei Hatókörű Városi Múzeum - mint költségvetési szerv - útján látja el az ingatlanban, amelyben installálásra és bemutatásra kerül Schrammel Imre Kossuth-díjas keramikusművész, a Magyar Művészeti Akadémia tagja gyűjteményének állandó kiállítása.

Fentiek miatt szükséges a Savaria Megyei Hatókörű Városi Múzeum Alapító okiratának módosítása.

Kérem a Tisztelt Közgyűlést, hogy az előterjesztést megtárgyalni, és a határozati javaslatot jóváhagyni szíveskedjék.

**Szombathely, 2017. december „ ”**

**/: Dr. Puskás Tivadar :/**

**HATÁROZATI JAVASLAT**

**…./2017. (XII.14.) Kgy. számú határozat**

1. Szombathely Megyei Jogú Város Közgyűlése az államháztartásról szóló 2011. évi CXCV. törvény 8/A. § alapján a Savaria Megyei Hatókörű Városi Múzeum Módosító okiratát az előterjesztés melléklete szerinti tartalommal jóváhagyja.
2. A Közgyűlés felhatalmazza a polgármestert az 1. pontban foglalt dokumentum aláírására.

**Felelős:** Dr. Puskás Tivadar polgármester

 Koczka Tibor alpolgármester

 Dr. Károlyi Ákos jegyző

 /a végrehajtás előkészítéséért:

 Dr. Bencsics Enikő, az Egészségügyi és Közszolgálati Osztály vezetője/

**Határidő:** azonnal /az 1. pont vonatkozásában/

 2017. december 21. /a 2. pont vonatkozásában/